വരുമാനനഷ്ടം ഭയന്ന് സംസ്ഥാനങ്ങള് എതിര്ത്തു പെട്രോളും ഡീസലും ഉടന് ജി.എസ്.ടിയില് ഉള്പ്പെടുത്തില്ലെന്ന് കേന്ദ്രം പെട്രോളും ഡീസലും ഉടന് ജി.എസ്ടിയില് ഉള്പ്പെടുത്തില്ലെന്നും കേരള ഹൈക്കോടതിയോട് കൂടുതല് സമയം ചോദിക്കുമെന്നും കേന്ദ്ര സര്ക്കാര് അറിയിച്ചു. ഉത്തര്പ്രദേശ്, കേരളം, മഹാരാഷ്ട്ര, ബംഗാള്, ബിഹാര് എന്നീ സംസ്ഥാനങ്ങള് ഒന്നിച്ചെതിര്ത്തതോടെയാണ് ലഖ്നൗവില് ചേര്ന്ന ജി.എസ്.ടി കൗണ്സിലില് സര്ക്കാര് നിലപാടറിയിച്ചത്. പെട്രോളും ഡീസലും ജി.എസ്.ടിയില് ഉള്പ്പെടുത്തണമെന്ന് കേരള ഹൈക്കോടതി ഉത്തരവിട്ടിരുന്നു. എന്നാല്, ഇന്ധനവില ജി.എസ്.ടിയില് ഉള്പ്പെടുത്തിയാല് വരുമാന നഷ്ടമുണ്ടാകുമെന്ന് ബി.ജെ.പി ഭരിക്കുന്ന ഉത്തര് പ്രദേശടക്കം നിലപാടെടുത്തതോടെ കേന്ദ്രം വിഷയം പിന്നീട് പരിഗണിക്കാനായി മാറ്റി. കേരള ഹൈക്കോടതി നിര്ദേശപ്രകാരം ജി.എസ്.ടി കൗണ്സില് വിഷയം പരിഗണിച്ചെന്ന് വരുത്തിതീര്ക്കുകയായിരുന്നു. കൗണ്സില് തീരുമാനം കേരള ഹൈക്കോടതിയെ അറിയിക്കും. നേരത്തെ കേരളം മാത്രമാണ് ജി.എസ്.ടിയില് ഉള്പ്പെടുത്തുന്നതിനെ പരസ്യമായി എതിര്ത്തിരുന്നത്.കോവിഡ് ചികിത്സക്ക് ഉപയോഗിക്കുന്ന മരുന്നുകളുടെ ജി.എസ്.ടി നികുതിയിളവ് ഡിസംബര് 31 വരെ തുടരുന്നതടക്കം നിരവധി തീരുമാനങ്ങള് ജി.എസ്.ടി കൗണ്സില് കൈകൊണ്ടു. 11 മരുന്നുകള്ക്കാണ് ഇളവ് ഉണ്ടാകുക. എസ്.എം.എ മരുന്നുകള്ക്ക് ജി.എസ്.ടി ഒഴിവാക്കി. 16 കോടി രൂപയുടെ മരുന്നാണ് ജി.എസ്.ടിയില് നിന്ന് ഒഴിവാക്കിയത്. സോള്ജിന്സ്മ, വില്ടോപ്സോ എന്നീ മരുന്നുകളുടെ വിലയാണ് ഇതോടെ കുറയുക.മറ്റു തീരുമാനങ്ങള്:കാന്സര് മരുന്നുകളുടെ നികുതി 12 ശതമാനത്തില്നിന്ന് അഞ്ചാക്കി കുറച്ചു.എണ്ണ കമ്ബനികള്ക്കുള്ള നികുതി 12 ല് നിന്ന് അഞ്ച് ശതമാനമാക്കി കുറച്ചു വ്യോമ, കപ്പല് മാര്ഗ്ഗമുള്ള ചരക്ക് നീക്കത്തിനും ജി.എസ്.ടി ഇളവ് നല്കുംവെളിച്ചെണ്ണയിലെ നികുതി വ്യത്യാസം ഒഴിവാക്കി. ഒരു ലിറ്ററിന് താഴെ വെളിച്ചെണ്ണയ്ക്ക് അധിക നികുതി ഏര്പ്പെടുത്താനുള്ള നിര്ദേശം മരവിപ്പിച്ചു. കേരളത്തിന്റെ ശക്തമായ പ്രതിഷേധത്തെ തുടര്ന്നാണ് നടപടി. കേരള ധനകാര്യമന്ത്രി കെ.എന്. ബാലഗോപാല് വെളിച്ചെണ്ണയുടെ അധിക നികുതിയെ എതിര്ത്തിരുന്നു. ജി.എസ്.ടി നഷ്ടപരിഹാര സെസ് ജൂലൈയ്ക്ക് ശേഷവും തുടരും. ഈ തുക സംസ്ഥാനങ്ങളുടെ വരുമാന നഷ്ടം നികത്താന് എടുത്ത വായ്പ തിരിച്ചടയ്ക്കാന് ഈ തുക ഉപയോഗിക്കും.യോഗത്തില് കേന്ദ്ര ധനമന്ത്രി നിര്മല സീതാരാമന് അധ്യക്ഷത വഹിച്ചു. രണ്ടുവര്ഷത്തില് ആദ്യമായാണ് ജി.എസ്.ടി നേരിട്ടുള്ള യോഗം നടക്കുന്നത്.